Հիշեցնենք, որ «Պոլիմետալ Արմենիա» ՍՊԸ-ն մտադիր էր 2018-2021թթ. ընթացքում Լոռու և Տավուշի մարզերում իրականացնել երկրաբանահետախուզական աշխատանքներ։ Սակայն հանրային լսումներ չանցկացվեցին, քանի որ տեղի բնակչությունը դժգոհություն հայտնեց ծրագրի եւ հանրային լսումներ անցկացնելու վերաբերյալ։ Դրանից հետո ընկերությունը հայտարարեց, որ դադարեցնում է Լոռիում և Տավուշում շրջակա միջավայրի վրա ազդեցության փորձաքննության ու հանրային քննարկման աշխատանքները։ Նոյեմբերյան համայնքի երիտասարդները սակայն այսքանով չեն բավարարվում եւ ցանկանում են օրենսդրական ճանապարհով «ապահովագրել» համայնքին պատկանող հողատարածքները։